Subject: ønsker tilføjes lovforslaget.
From: "Mariane P. Kristensen" <[email-masked]>
To: "[email-masked]" <[email-masked]>, "[email-masked]" <[email-masked]>
Date: Fri, 28 Feb 2025 16:41:42 +0000

Hej.
Mit navn er Mariane Petersen Kristensen og jeg bor sammen med min mand og børn i Qasigiannguit.
Vi har haft og arbejdet med slædehunde i flere årtier og hundene betyder meget for os, ligesom de gør for mange andre hundeejere jer i byen. Vi har derfor også en stor erfaring med at eje slædehunde i Grønland. Blot ved et tilfælde er vi blevet opmærksomme på at der er kommet en ny hundelov i høring. Her kommer vores kommentarer til  lovforslaget:

  1.  Hvorfor har man for det første ikke gjort mere for at udbrede viden om denne høring blandt hundeejere i Grønland? Jeg kender ikke en eneste der har hørt om denne høring udover mig selv ved et lykketræf. Det er altså ikke godt nok. Man skal vel høre dem som det vedrører og som skal bruge/følge loven?

  1.  Der står underligt lidt om beskyttelse af hundenes velfærd og sundhed i loven. Næsten mindre end i den gamle lov? Der står bare at man skal drage omsorg, men hvad er det konkret, og hvordan skal det håndhæves juridisk?

  1.  Hvis loven handler om at beskytte hunden, så er det vel også højst relevant at beskytte de hunde som er her, ved at sikre gennem loven at de (og os ejere) kan få hjælp når hundene bliver syge eller kommer til skade? Hvis der er 1 ting som vi som hundeejere virkelig savner (udover et billigere foder), så er det mulighed for at få hjælpe til vores hunde når de kommer til skade eller bliver syge! Nogle gange fornemmer vi at myndighederne tror vi bare er ligeglade med vores hunde fordi vi ofte afliver dem, men vi har jo ikke andre muligheder! Vi er rigtig kede af det når vi må aflive vores hunde. Især fordi vi kan se at det er noget som vi tror en dyrlæge faktisk kunne behandle. Vi vil gerne betale for en dyrlæge, men indtil der kommer en som tør at starte en forretning her, så har vi virkelig brug for bare en enkelt person her i byen som kunne hjælpe os med basal førstehjælp, såsom bidskader eller skader som sker på slædetur! Vi véd at soldater ved Sirius får sådan et kursus, hvor kan folk i Grønland ikke også modtage det kursus? Måske nogle mennesker der allerede har en anden relevant uddannelse? Vi véd fra bekendte i Canada og Arktis at der gøres langt mere for at hjælpe syge hunde, og det er blandt andet med sådanne mennesker der har et kursus i førstehjælp til hunde. Det må altså også være muligt i Grønland, og det bør jo skrives ind i en lov som påstår at den handler om at beskytte slædehunden! I hvert fald bør der stå noget der lægger op til at sådan en løsning kan blive mulig...
Vi håber meget at man reelt vil arbejde for at skabe en lov som beskytter vores elskede og helt specielle slædehunde! Og vi ønsker virkelig dyrlæge-relateret hjælp NU!

Vh. Mariane P Kristensen og familie